கேள்வி: ஜெயந்த் பதக் - வாழ்க்கை பற்றி நீங்கள் என்ன அறிந்துள்ளீர்கள்?
பதில்: 1920 ஆம் ஆண்டு அக்டோபர் 20 ஆம் தேதி கவுடா பிராமண குடும்பத்தில் பதக் பிறந்தார், தற்போதைய இந்தியாவின் குஜராத்தின் பஞ்சமஹால் பஞ்சமகால் மாவட்டம் ராஜ்கத் தாலுகாவில் உள்ள கோத் என்ற கிராமத்தில் இச்சாபா மற்றும் ஹிம்மாத்ரம் ஜோய்தாராம் பதக் ஆகியோருக்கு பிறந்தார். "பச்சுடோ" என்பது அவரது குழந்தைப் பருவ புனைபெயர் ஆகும். இவரின் தந்தை ஹிம்மாத்ரம் பதக்கிற்கு பத்து வயதாக இருக்கும் போதே இறந்து விட்டார். எனவே, பதக்கை அவரது தாத்தா ஜொய்தாராம் வளர்த்தார். அவர் தனது மழலையர் கல்வியை ராஜ்காட்டில் முடித்தார். பின்னர், 1930 ஆம் ஆண்டில் அவர் கலோலில் உள்ள மோட்டாபாஹெனின் வீட்டிற்குச் சென்றார். அங்கு கலோலில் என்.ஜி.எஸ் உயர்நிலைப் பள்ளியில் சேர்ந்து தனது பதின்மக் கல்வியை நிறைவு 1938 ஆம் ஆண்டில் நிறைவு செய்தார். 1943 ஆம் ஆண்டில் எம்டிபி கலைக் கல்லூரியில் இளங்கலைப் பட்டமும், 1945 ஆம் ஆண்டில் வடோதரா கல்லூரியில் குஜராத்தி மற்றும் சமசுகிருதம் பாடங்களில் முதுகலைப் பட்டத்தை முடித்தார். அவர் 1960 ஆம் ஆண்டில், விஷ்ணுபிரசாத் திரிவேதியின் கீழ், தனது ஆராய்ச்சி ஆய்வறிக்கையை சமர்ப்பித்து முனைவர் பட்டம் பெற்றார். அவரது முனைவர் பட்டத்தின் தலைப்பானது ''1920 பச்சினி குஜராத்தி கவிதானி சமஸ்கிருதிக் பூமிகா: பரிபலோ அனே சித்தி'' ஆகும். அவர் பானுபஹேனை மணந்தார்.